Vossakasso

Vossakasso er ei bakmontert kasse som vert nytta for å samla opp og transportera graset frå ein forhaustar i. Ho er festa på trekkramma til forhaustaren og vert nytta der det er for bratt til å nytta tilhengar. Ho har om lag same breidd som ein traktor og ein trekanta profil, sett frå sida. Bakluka i kassa er hengsla i overkant, og vert opna av tyngda av graset når låset blir opna. Når kassa er tom stengjer luka automatiskE. Glemmestad, Maskiner i landbruket, Landbruksforlaget, 2. utg., 1974..

Vosakasso har gjort det mogleg å mekanisera siloslåtten der det ellers ville ha vore vanskeleg å nytta forhaustar. Forsøk utført ved Landbruksteknisk institutt (LTI) har vist at Vossakasso kan vera like effektiv som tilhengar når avstanden til siloen er kort.

Vosakasso kom på marknaden i 1972D.I. Jøsang, Renessanse for Vossakasso , Norsk Landbruk, 12. mars 2014. og vart produsert av HMR Voss AS (før sept. 2004 Hordaland Mekaniske Verksted) på VossVossakasso, HMR Voss AS. I september 2004 vart Hordaland Mekaniske Verksted AS ein del av HMR Group, og skifta namn til HMR Voss AS. Produksjonen var lagt ned i 2006, men teken opp att i 2013. 

 Kjelder 

 Bakgrunnsstof 
 Vossakasso i bruk ved Yotubube

 Sjå òg 
Vossavinsjen

Kategori:Jordbruksmaskinar
Kategori:Voss herad
Kategori:Innhausting